stanford-oval/wikipedia huggingface dataset:
Tutkimusprosessi
Raportointi

Koko prosessi tulee kirjata huolellisesti. Tutkimusraportissa tulee määritellä tutkimuksen viitekehys ja käytetyt käsitteet. Kirjoittamisen kieli tulee harkita tarkoin. Aktiivien liiallinen käyttö tai passiivissa kirjoittaminen tieteellisemmän tekstin tuottamisen harhassa ei kannata. Kvalitatiivisella tutkimuksella ei ole samanlaista, tarkasti rajattua ohjeistusta tutkimuksen raportista kuin kvantitatiivisessa tutkimuksessa. Lopullinen tutkimusraportti pitää olla loogisesti esitetty, huolellisesti jäsennelty kokonaisuus. Huolellinen ja systemaattinen, argumentoiva ja asiantuntijuuteen nojaava kirjaaminen tekee tutkimuksesta laadukkaamman.
Arviointi

Tutkimuksessa arvioidaan sen luotettavuutta ja tutkimuseettisiä ratkaisuja. Itsereflektio kuuluu tutkimuksen luonteeseen. Siinä tutkija tarkastelee ja arvioi tutkimusta ikään kuin ulkopuolisen silmin. Arvioidessa tutkimuksen tuloksia tulee suhteuttaa tutkimuksen tavoitteisiin. Tarkasteltavina seikkoina ovat tutkijan syvällinen ymmärrys tutkimuksen kohteena olevasta ilmiöstä, tutkimusaineiston ja analyysimenetelmien sopivuus, käytettävyys ja eettisyys. Luotettavuuden suhteen tutkijalla on päävastuu hyvän tieteellisen käytännön noudattamisesta.
Kvantitatiivisessa tutkimuksessa luotettavuuden mittareita ovat validiteetti eli pätevyys sekä reliabiliteetti eli tulosten pysyvyys. Kvalitatiivisen tutkimuksen arviointi on monimutkaisempaa. Tutkijan omalla pohdinnalla omista valinnoistaan ja työnsä luotettavuudesta on suurempi painoarvo. Tutkimusta voidaan arvioida käsitteillä arvioitavuus, seurattavuus, uskottavuus, vakuuttavuus, perusteltavuus, luotettavuus ja käytettävyys. Teoriapohjaa laadittaessa lähdekritiikki on yksi tärkeimmistä luotettavuuden mittareista. Sitä voi arvioida tarkastelemalla kirjoittajan tunnettavuutta ja arvovaltaa, lähteen ikää ja lähteen uskottavuutta.
Tutkimusetiikka on yleisesti hyväksyttyjen pelisääntöjen noudattamista. Tutkimusetiikassa epärehellisyys jaetaan vilppiin (toisten tuotosten plagiointi, sepittely ja vääristely) ja piittaamattomuuteen (törkeät laiminlyönnit ja holtittomuus). Hyvän tieteellisen käytännön noudattamiseen kuuluvat rehellisyys, yleinen huolellisuus ja tarkkuus kaikissa tutkimustyön vaiheissa.
Apollónioi

| Apollónioi Απολλώνιοι |
| --- | --- |
 Lefkaksen etelärannikkoa Apollónioin kunnallisyksikön alueella, taustalla Lefkátaksen niemi.
 Kunnallisyksikön sijainti
 Apollónioi
 Koordinaatit: 38°38′N, 20°36′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Lefkas
Kunta:  Lefkas
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  360102
Väkiluku (2011):  2 768
Aikavyöhyke:  UTC+2
 – Kesäaika:  UTC+3
Postinumero:  310 81
Suuntanumero(t):  26290
Rekisterikilpi:  EY
Infobox OKVirheellinen NIMI-arvo: 
Apollónioi (kreik. Απολλώνιοι; myös Apollónii; virallisesti Δημοτική Ενότητα Απολλωνίων, Dimotikí Enótita Apolloníon) on yksi Lefkaksen kunnan kunnallisyksiköistä ja entinen itsenäinen Kreikan kunta. Se sijaitsee Lefkaksen alueyksikössä Jooniansaarten alueella. Kunnallisyksikön väkiluku on 2 768 (vuonna 2011).
Apollónioin kunnallisyksikkö käsittää Lefkaksen saaren eteläosan. Sen suurin asutus on saaren etelärannikolla sijaitseva Vasilikín kylä, joka on saaren pääsatamia. Se oli myös lakkautetun kunnan kuntakeskus. Kunnallisyksikön alueeseen kuuluu myös muun muassa Lefkátaksen (myös Doukáto, Nirá) niemi, jossa sijaitsevat suositut Pórto Katsíkin ja Egkremnoín rannat. Niemessä sijaitsi antiikin aikana Apollonin temppeli, mistä kunnallisyksikkö on saanut nimensä.
Apollónioi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Elloménoksen, Karyán, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi.
Vasilikín kylä.
Kunnallisyksikön osat

Apollónioin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Ilías | Ágios Ilías | 125 |
| Ágios Pétros | Ágios Pétros | 422 |
| Ágios Pétros | Pónti Agíou Pétrou | 126 |
| Atháni | Ágios Nikólaos Nirás | 9 |
| Atháni | Atháni | 204 |
| Chortáta | Chortáta | 100 |
| Drágano | Drágano | 65 |
| Drágano | Panochóri | 8 |
| Évgiros | Évgiros | 57 |
| Évgiros | Sývota | 84 |
| Komíli | Komíli | 40 |
| Kontáraina | Kontáraina | 168 |
| Marantochóri | Marantochóri | 330 |
| Nikolís | Manási | 62 |
| Nikolís | Nikolís | 40 |
| Sývros | Sývros | 379 |
| Vasilikí | Vasilikí | 395 |
| Vournikás | Vournikás | 154 |
Yhteensä: 2 768
Anna-Leena Sipilä

| Anna-Leena Sipilä> Henkilötiedot |
| --- | --- |
Syntynyt: 20. helmikuuta 1967 (ikä 57) Pyhäjärvi
Näyttelijä
Taiteilijanimet:  Annaleena Sipilä Annaleena Lahtela
Aktiivisena:  1988–
Aiheesta muualla
IMDb 
Elonet
Anna-Leena Sipilä (oik. Lahtela, s. 20. helmikuuta 1967 Pyhäjärvi) on suomalainen näyttelijä.
Sipilä valmistui Teatterikorkeakoulusta teatteritaiteen maisteriksi vuonna 1995. Vuosina 1993–1994 hän opiskeli näyttelemistä Ranskassa Conservatoire National Supérieur d´Art Dramatique -koulussa.
Sipilä on työskennellyt pääasiassa freelance-näyttelijänä muun muassa Kansallisteatterissa, Espoon Kaupunginteatterissa, Lahden kaupunginteatterissa, Tampereen Työväen Teatterissa sekä Q-teatterissa. Vuosina 2009–2010 Sipilä näytteli Wasa Teaterin ja ruotsalaisen Riksteaternin yhteistuotannossa Svinalängorna-näyttämösovituksen äidin roolin. Esitys kiersi Suomen ja Ruotsin teattereissa.
Sipilä on esiintynyt myös lukuissa TV- ja elokuvarooleissa. Radiossa hän on esiintynyt useissa eri kuunnelmissa. Vuonna 2000 hän oli ehdolla Jussi-palkinnon saajaksi Mirjan roolista elokuvassa Pikkusisar.
Sipilä on ollut naimisissa näyttelijä-kirjailija Johannes Lahtelan kanssa vuodesta 2003 lähtien. Pari ilmoitti eroavansa elokuussa 2022, mutta käytyään parisuhdeterapiassa peruivat eronsa loppuvuodesta 2022. Marraskuussa 2023 he hakivat uudelleen yhdessä eroa.
Aiheesta muualla

Anna-Leena Sipilän profiili Näyttelijäliiton sivuilla
Aphidecta

| Aphidecta |
| --- | --- |
 Pihkapirkko (Aphidecta obliterata)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini
Suku::  Aphidecta  Weise, 1893
Katso myös
   Aphidecta Wikispeciesissä   Aphidecta Commonsissa 
Infobox OKNimi-testi OK: 
Aphidecta on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu kaksi lajia. Suomessa suvun edustajista elää vakiintuneena, yleisenä ja elinvoimaisena lajina pihkapirkko.
Sukuun kuuluvia lajeja

Aphidecta marginata
Pihkapirkko (Aphidecta obliterata)
Aiheesta muualla

iNaturalist: Suku Aphidecta
University of Michigan, Animal Diversity Web (ADW): Aphidecta (englanniksi)
National Center for Biotechnology Information (NCBI): Aphidecta, taxonomy (englanniksi)
Anders Venger

| Anders Venger |
| --- | --- |

Norjan työministeri
 Lykken hallitus 5. maaliskuuta 1926 – 26. heinäkuuta 1926  
Edeltäjä:  Ole Monsen Mjelde
Seuraaja:  Worm Darre-Jenssen
Norjan maatalousministeri
 Halvorsenin II ja Bergen hallitus 6. maaliskuuta 1923 – 25. heinäkuuta 1924  
Edeltäjä:  Håkon Five
Seuraaja:  Håkon Five
Suurkäräjäedustaja
 Akershusin vaalipiiri 1919–1930  
Henkilötiedot
Syntynyt: 5. tammikuuta 1872 Tønsaker, Norja
Kuollut: 23. helmikuuta 1935 (63 vuotta) Oslo, Norja
Tiedot
Puolue:  Høyre
Anders Venger (5. tammikuuta 1872 Tønsaker – 23. helmikuuta 1935) oli norjalainen Høyren poliitikko. Hän istui suurkäräjillä vuosina 1919–1930 ja toimi Norjan maatalousministerinä 1923–1924 sekä työministerinä 1926.
Aiheesta muualla

Kuvia tai muita tiedostoja aiheesta Anders Venger Wikimedia Commonsissa
Anders Viktor Hellman

Anders Viktor Hellman (24. huhtikuuta 1851 Pietarsaari – 24. helmikuuta 1902 Helsinki) oli suomalainen opettaja.
Hellmanin vanhemmat olivat värjäri Johan Hellman ja Katarina Kristina Kjellberg. Opettajat Hilda Hellman ja Alba Hellman olivat sisariaan. Hellman toimi jo ylioppilasaikanaan seitsemän vuoden ajan opettajana sisartensa perustamassa lastenkoulussa Vaasassa, tuli opettajakandidaatiksi 1878 ja kutsuttiin seuraavana vuonna Hämeenlinnan suomalaiseen normaalilyseoon opettajaksi. Vuodesta 1887 hän oli latinan ja ruotsin kielten kollega Helsingin suomalaisessa normaalilyseossa. Opettajana Hellman oli lahjakas ja innostava. Hän julkaisi laajasti käytetyt ja uudenaikaisina pidetyt oppikirjat Ruotsalainen lukemisto I-II (1885–1887) ja Latinan lukukirja aloitteleville (1891, Carl Synnerbergin kanssa). Hän oli myös huomattava hevosjalostuksen harrastaja. 1890-luvulla Hellman toimi köyhäinhoidon tarkastajan apulaisena.
Hellmanin puoliso vuodesta 1882 oli Annie Ida Charlotta af Enehjelm (k. 1933). Heidän lapsiaan olivat asianajaja, kansanedustaja Karl Holma ja diplomaatti, assyriologi Harri Holma.
Aiheesta muualla

HELLMAN Anders Viktor. Ylioppilasmatrikkeli 1853–1899. Helsingin yliopiston verkkojulkaisu. Viitattu 22.2.2014.
Anders Wahlberg

Sauvon kirkon kellotapuli.
Anders Wahlberg oli suomalainen rakennusmestari. Sauvosta kotoisin ollut Wahlberg tunnetaan 1700-luvun lopulla eri puolille Varsinais-Suomea suunnittelemistaan kellotapuleista. Wahlbergin johdolla rakennettiin muun muassa Sauvon keskiaikaisen kivikirkon kellotapuli ja myöhemmin Seurasaaren ulkomuseoon siirretyn Karunan vanhan kirkon tapuli. Lisäksi hän toteutti Karunan kirkon laajennuksen vuosina 1773–1774 sekä Rauman raatihuoneen kellotornin, joka valmistui 1776.
Töitä

Karunan vanha kirkko (kellotapuli, 1767)
Sauvon kirkko (kellotapulin yläosa, 1770)
Rauman raatihuone (kellotorni, 1776)
Anitan parempi polkka (kappale)

| ”Anitan parempi polkka / Nyt näkemiin” Anita Hirvonen |
| --- | --- | --- |

Singlen tiedot
 A-puoli: ”Anitan parempi polkka”
 Julkaistu: 1968
 Tyylilaji: polkka
 Kesto: 02.11
 Levy-yhtiö: Philips
muut singlet
|   | ”Anitan parempi polkka / Nyt näkemiin”  |   |
Anitan parempi polkka on Anita Hirvosen kolmas single. Se julkaistiin 1968. Kappaleen sävelsi Jaakko Borg salanimellä Timo Lossi ja sanoitti Juha Vainio. Singlen b-puolena on "Nyt näkemiin", jonka Jaakko Borg sävelsi salanimellä Juan Castello.
"Anitan parempaa polkkaa" edelsi käännösiskelmä "Itke vaan jos helpottaa" (1967) ja seurasi kolme käännösiskelmää: "On nuoruus haihtuva" (1968), "Vaarivainaan eväät" (1968) ja "Vaikka väkisin" (1969). Vuonna 1969 julkaistiin Toivo Kärjen säveltämä "Soitellaan", joka oli Anita Hirvosen viimeinen single ennen muutaman vuoden levytystaukoa.
Arnøya

Arnøyan sijainti

Arnøya on saari Kieruan kunnassa Tromssan läänissä Pohjois-Norjassa. Saaren pinta-ala on 276 km². Arnøyalla asuu 366 henkilöä (2010). Saaren korkein piste on Arnøyhøgda, 1 168 metriä.
Käännös suomeksi
Aramis

Aramis
Aramis on kirjailija Alexandre Dumas vanhemman luoma kuvitteellinen hahmo. Aramis esiintyy useissa Dumas'n kirjoissa.
Romaanissa Kolme muskettisoturia Aramis ja kaksi muuta muskettisoturia Athos ja Porthos ovat kirjan päähenkilön D'Artagnanin parhaimmat ystävät. Myöhemmin, kirjassa Porthoksen poika, Aramis on viimeinen neljästä ystävyksestä. Aramiksen oikea nimi on René d'Herblay.
Aramiksen hahmon esikuvana on ollut todellinen muskettisoturi Henri d'Aramitz.
Valdosta

| Valdosta |
| --- | --- |
 Lowndesin piirikunnan oikeustalo Valdostassa.
 Valdosta Lowndesin piirikunnan kartalla
 Valdosta
 Koordinaatit: 30°49′48″N, 83°16′12″W 
Valtio:   Yhdysvallat
Osavaltio:  Georgia
Piirikunta:  Lowndes
Väkiluku (2010):  56 457
 
 www.valdostacity.com 
Infobox OKVirheellinen NIMI-arvo: 
Valdosta on kaupunki Yhdysvaltojen Georgian osavaltion Lowndesin piirikunnassa lähellä Floridan vastaista rajaa. Kaupunki on perustettu rautatien varteen vuonna 1860. Sen asukasluku oli vuoden 2010 väestönlaskennan mukaan 54 518.
Maantiede

Valdosta sijaitsee Georgian osavaltion eteläosassa Lowndesin piirikunnassa noin 30 kilometriä Floridan vastaiselta rajalta Atlantan ja Tampan välillä.
Historia

Valdosta on muodostunut Georgian läpi Atlantic and Gulf Railroad-rautatien varelle 1800-luvulla. Uusi rautatie ohitti Lowndesin piirikunnan entisen keskustan Troupvillen, jolloin osavaltio siirsi piirikunnan hallinnollisen keskustan rautatien varteen. Hanketta varten palkattiin neljä asiamiestä vuonna 1859 päättämään uuden keskustan tarkemmasta paikasta. Lopulta päädyttiin ostamaan 140 eekkerin kokoinen maa-alue William Wisenbakerilta. Valdosta perustettiin joulukuussa 1860 Georgian kuvernööri George Troupin omistaman Val d'Aosta -nimisen plantaasin mukaan.
Yhdysvaltain sisällissodan aikana paikalla ei käyty varsinaisia taisteluita, mutta monet paikalliset palvelivat Etelävaltioiden armeijassa. Pohjoisvaltioiden merisaarto aiheutti suuren taloudellisen ahdingon ja William T. Shermanin komentamien joukkojen edetessä etelään ne purkivat huomattavan osan Atlantic and Gulf Railroad-rautatiestä. Rautatieliikenne jatkui vasta vuonna 1866. Valdosta oli taantunut pikkukyläksi.
Kaupunki alkoi toipua 1800-luvun loppupuolella. Puuvillan viljely alkoi yleistyä Lowndesin alueella ja vuonna 1889 saatiin rautatieyhteydet Floridaan ja pohjoiseen Georgiaan. Taloudellinen elpyminen johti myös asukasluvun kasvuun. Vuosien 1890 ja 1900 välillä kaupungin asukasluku kasvoi 90 %. Vuonna 1910 sen asukasluku oli 7 656. Paikkakunnan kasvaessa saatiin myös katuvalaistus, vesi- ja viemärijärjestelmä, oma koulujärjestelmä ja puhelinverkko. 1900-luvun alkupuolella rakennettiin esimerkiksi oopperatalo, Carnegie-kirjasto ja Lowndesin piirikunnan nykyinen oikeustalo. U.S. Route 41 liitti kaupungin kohti Chicagoa pohjoisessa ja Miamia etelässä. Huomattava takaisku kehitykselle oli 1930-luvun lama, mutta talous toipui toisen maailmansodan aikana.
Talous

Moodyn lentotukikohta kaupungin pohjoispuolella on Valdostan suurin yksittäinen työnantaja ja sen merkitys paikalliselle taloudelle on suuri. Muita suuria työnantajia ovat South Georgia Medical Center ja Valdosta State University. Azalea City Industrial Park on kaupungin teollisuuspuisto. Valdosta on oman alueensa tukku- ja vähittäiskaupan keskus. Myös matkailulla on huomattava osuus kaupungin taloudessa.
Kotitalouksien keskimääräiset vuosittaiset ansiot Valdostassa aikavälillä 2014–2018 olivat 32 051 USD ja henkilöä kohden 22 643 USD. 33 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 54 518 ja vuoden 2019 arvion mukaan 56 457. Kaupungin asukkaista 42,4 % oli taustaltaan valkoisia (latinot pois lukien 39,6 %), 51,9 % afroamerikkalaisia, 5,2 % latinoja mistä tahansa rodusta ja 1,8 % aasialaisia. 6,6 % kaupungin asukkaista puhui kotonaan jotakin muuta kieltä kuin englantia ja 4,1 % kaupungin asukkaista oli syntynyt ulkomailla.
Kaupungintalo.
Katukuvaa vuonna 1900.
Valdosta State University.
Armistead Maupin

Armistead Maupin vuonna 1994 Emmy-gaalassa.
Armistead Jones Maupin, Jr. (s. 13. toukokuuta 1944) on yhdysvaltalainen kirjailija. Hänet tunnetaan erityisesti San Franciscoon sijoittuvista Kertomuksia kaupungista (Tales of the City) -teoksistaan.
Suomennetut teokset

Kuu taivaalta (Maybe the Moon), Otava 1994
Kertomuksia kaupungista (Tales of the City), Otava 1995
Yön kuuntelijat (The Night Listener), Otava 2002
Aiheesta muualla

Armistead Maupinin verkkosivut
Anssi Miettinen

Anssi Miettinen on suomalainen toimittaja. Hän on Helsingin Sanomien featuretoimituksen esimies ja Nuorsuomalaisen Sanomalehtimiesyhdistyksen puheenjohtaja.
Vuonna 2002 Miettinen kirjoitti toimittaja Tuomo Pietiläisen kanssa teleyhtiö Soneran harjoittamasta urkinnasta. Helsingin Sanomissa 11. lokakuuta 2002 julkaistu juttu sai Bonnierin suuren journalistipalkinnon sekä tiedonjulkistamisen valtionpalkinnon. Miettinen sai myös Lumilapio-palkinnon.
Arnítha

| Arnítha Αρνίθα |
| --- | --- |
 Arníthan kylä.
 Arnítha
 Koordinaatit: 36°3′35″N, 27°48′49″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901090301
Korkeus:  150 m
Väkiluku (2011):  215
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Arnítha (kreik. Αρνίθα) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 215 (vuonna 2011).
Arníthan kylä sijaitsee Ródoksen eteläisissä sisäosissa noin 77 kilometriä lounaaseen Ródoksen kaupungista. Se on rakennettu Troúlos-vuoren rinteeseen Sianítis-joen haarauman varrelle noin 150 metrin korkeuteen merenpinnasta laskettuna. Kylän pääkirkko on omistettu Pyhälle Georgiokselle (Agios Geórgios).
Arnítha muodostaa oman kyläyhdyskuntansa (Τοπική Κοινότητα Αρνίθας, Topikí Koinótita Arníthas). Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.
Allure

Allure on yhdysvaltalainen R&B-yhtye, joka perustettiin New Yorkissa 1990-luvulla. Se solmi levytyssopimuksen Mariah Careyn Crave Recordsin kanssa ja julkaisi debyyttialbuminsa Alluren vuonna 1997. Yhtyeen single "All Cried Out" (1998) myi platinaa.
Vuonna 2000 Allure siirtyi MCA Recordsille ja julkaisi seuraavana vuonna Sunny Days -albumin. Pian sen jälkeen yksi jäsenistä, Linnie Belcher jätti yhtyeen. Yhtyeen tuorein albumi on vuodelta 2004.
Jäsenet

Lalisha McClean
Akissa Mendez
Alia Davis
Linnie Belcher (lähti 2000)
Diskografia > Studioalbumit

Allure (1997)
Sunny Days (2001)
Chapter III (2004)
Time's Up (2010)
Diskografia > EP:t

Patiently Waiting (2008)
Diskografia > Singlet

Header Over Heels (feat. Nas) (1997)
No Question (feat. LL Cool J) (1997)
All Cried Out (feat. 112) (1997)
Last Chance (1998)
You're the Only One For Me (1999)
Enjoy Yourself (2001)
Hate 2 Luv U (2004)
Uh Oh (feat. Elephant Man) (2004)
Butterflies (feat MC Shan (2014)
Like I Do (feat. Dejha B) (2018)
Aphloiaceae

| Aphloiaceae |
| --- | --- |
 Teekki (Aphloia theiformis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Crossosomatales
Heimo::  Aphloiaceae  Takht.
Suvut
 Aphloia – teekit 
Katso myös
   Aphloiaceae Wikispeciesissä   Aphloiaceae Commonsissa 
Infobox OKNimi-testi OK: 
Aphloiaceae on koppisiemenisten Crossosomatales-lahkoon kuuluva kasviheimo, jossa on vain yksi laji: teekki (Aphloia theiformis), joskin arvellaan, että lajeja olisi useampi.
Tuntomerkit

Teekki on ainavihanta pensas tai pieni puu, jonka oksat ovat karvattomia. Lehdet sijaitsevat kahdessa rivissä ja ovat sahalaitaisia ja usein korvakkeellisia. Kukat ovat lehtihankaisissa ryhmissä, ja niissä on maljamainen pohjus (hypanthium), noin seitsemän kehälehteä, paljon heteitä ja yksi emilehti. Luotti on vartaloton, rengasmainen, kilpimäinen ja kaksiliuskainen. Emilehdessä on noin kymmenen siemenaihetta. Hedelmä on marja, jossa kehä ja hetiö ovat jäljellä. Siemenessä on käyrä ja liereä alkio.
Levinneisyys

Teekki kasvaa Itä-Afrikassa, Madagaskarilla, Maskareeneilla ja Seychelleillä.
Luokittelu

Aiemmin teekit (Aphloia) vietiin heimoon Flacourtiaceae, vaikka teekin anatomia poikkeaakin Flacourtiaceaen anatomiasta. Takhtajan (1997) sijoitti teekin omaan heimoonsa lahkossa Violales, johon Flacourtiaceaekin kuului. Nyttemmin teekit ovat löytäneet paikkansa Crossosomatales-lahkossa sisarusparina heimojen Geissolomataceae ja Strasburgeriaceae rinnalla.
Anssi Nieminen

Anssi Nieminen (s. 24. heinäkuuta 1967) on suomalainen mäkihyppääjä, joka kilpaili maailmancup-tasolla vuosina 1985–1993.
Nieminen sijoittui Keski-Euroopan mäkiviikolla 1985–1986 kuudenneksi Oberstdorfin ja kolmanneksi Innsbruckin osakilpailussa. Joulukuussa 1990 hän sijoittui maailmancupin osakilpailuissa Lake Placidin normaalimäessä kolmanneksi ja Thunder Bayn normaalimäessä neljänneksi. Lisäksi hän oli kahdesti kahdeksas Salpausselän kisoissa: normaalimäessä 1988 ja suurmäessä 1990. Nieminen edusti Jyväskylän Hiihtoseuraa ja häntä valmensivat Matti Pulli ja Risto Pirttimäki.
Anssi Nyberg

Anssi Nyberg (s. 10. maaliskuuta 1971) on suomalainen televisio-ohjaaja, radio- ja urheilutoimittaja.
Nyberg juonsi Yleisradion TV2-kanavalla Hot Sport -makasiiniohjelmaa 1998–2005. Ohjelman loputtua hän työskenteli vuonna 1999 perustamassaan yrityksessä AKN media, mutta jatkoi yhteistyötään Yleisradion urheilutoimituksen kanssa. Nyberg muutti kotikaupungistaan Jyväskylästä Helsinkiin 2005 ja työskentelee Yleisradiossa tuottajana ja ohjaajana.
Jääkiekon MM-kisoissa Nyberg on tehnyt erilaisia kisoihin liittyviä juttuja tekevänä ”Fani-Anssina”. 2006 Torinon olympialaisissa Nyberg selosti lumilautailua ja freestyle-hiihtoa. Ennen televisiouraansa hän työskenteli kymmenen vuotta radiossa.
Nyberg kuuluu myös ”Ihanaa Leijonat ihanaa” -kappaleesta tunnettuun A-tyyppi-yhtyeeseen.
Turanen

| Turanen |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°42′08″N, 25°35′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Herjaanlampeen 
Järvinumero:  14.221.1.256
Mittaustietoja
Pinnankorkeus:  82,8 m  
Pituus:  610 m  
Leveys:  280 m  
Rantaviiva:  1,55 km  
Pinta-ala:  8,372 ha  
Saaria:  ei saaria 
 fiTuranen 
Turanen  eli Turasenlampi on Keski-Suomessa Luhangalla Judinsalossa sijaitseva järvi.
Maantietoa

Järven pinta-ala on 8,4 hehtaaria, se on 600 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 82,8 metriä mpy.
Apollo–Sojuz

Apollo–Sojuz-yhteislento (engl. Apollo-Soyuz Test Project, ASTP, ven. Экспериментальный полёт «Союз» — «Аполлон», ЭПCA) oli Yhdysvaltojen ja Neuvostoliiton avaruusohjelmien ensimmäinen yhteislento. Se suoritettiin heinäkuussa 1975, vaikkakin lennon suunnittelu aloitettiin jo vuonna 1970. Yhdysvalloille se oli viimeinen Apollo-ohjelman lento ja viimeinen miehitetty lento ennen ensimmäistä avaruussukkulalentoa huhtikuussa 1981.
Vaikka yhteislennolla oli useita tieteellisiä tehtäviä, oli lennon pääasiallinen tehtävä vertauskuvallinen. Lento nähtiin liennytyksen symboliksi ja avaruuskilvan lopuksi. Apollo-lentoa ei virallisesti numeroitu, mutta joissakin lähteissä siihen viitataan Apollo 18:na.
Apollo ja Sojuz 19 laukaistiin matkaan 15. heinäkuuta 1975, joista Sojuz laukaistiin ensin ja Apollo 7 tuntia myöhemmin. Sojuz 19 laskeutui maahan 21. heinäkuuta ja Apollo 24. heinäkuuta. Alukset telakoituivat ensimmäistä kertaa toisiinsa 17. heinäkuuta. Alukset olivat telakoituneina toisiinsa 44 tuntia. Miehistöt vaihtoivat keskenään lippuja ja lahjoja ja suorittivat yhdessä tieteellisiä kokeita.
Sojuz-kapselin miehistöosa on ulkoisesti kunnostettuna näytteillä Moskovassa VDNH-näyttelyn Avaruuspaviljongissa.
Nikolai Tšernyhin löytämä päävyöhykkeen asteroidi 2228 Apollo-Sojuz on saanut nimensä Apollo-Sojuz-projektista.
Lennon jälkeen seuraavan kerran yhdysvaltalainen ja venäläinen alus tekivät yhteislennon vuonna 1994 ja telakoitumisen vuonna 1995.
Apollon miehistö

Thomas P. Stafford (4),  komentaja
Vance D. Brand (1), komentomoduulin ohjaaja
Donald K. ”Deke” Slayton (1), telakointimoduulin ohjaaja
Sojuz 19:n miehistö

Aleksei Leonov (2), komentaja
Valeri Kubasov (2), lentoinsinööri